RESOLUCIÓN parcial do 19 de decembro de 2007 pola que se adxudican as axudas do Programa María Barbeito (anexo I) da Orde do 3 de agosto de 2007 (Diario Oficial de Galicia número 157, do 14 de agosto) pola que se convocan as axudas correspondentes a diversas accións formativas do Programa de Recursos Humanos, no marco do Plan Galego de Investigación, Desenvolvemento e Innovación Tecnolóxica de Galicia-Incite (2006-2010) para o ano 2007.
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 27/12/2007

A orde da Consellería de Innovación e Industria do 3 de agosto de 2007 (DOG nº 157, do 14 de agosto), aproba as bases que rexerán a convocatoria de axudas correspondentes a diversas accións formativas do Programa de Recursos Humanos, no marco do Plan Galego de Investigación, Desenvolvemento e Innovación Tecnolóxica de Galicia-Incite (2006-2010) para o ano 2007.
No artigo 3 do anexo I da mencionada orde de convocatoria determinábanse os requisitos que deberían cumprir os candidatos das axudas correspondentes ao programa María Barbeito.
A comisión de selección, establecida no artigo 9 das bases xerais da dita Orde do 3 de agosto de 2007, na súa reunión do día 3 de decembro de 2007, tendo en conta os créditos dispoñibles, acordou:
1. Establecer como nota de corte mínima para figurar na lista de adxudicatarios ou, se é o caso, na lista de espera, a puntuación mínima de 1,4 puntos, en aplicación do baremo establecido no artigo 8 do anexo I da devandita orde de convocatoria. As solicitudes admitidas definitivamente cunha puntuación inferior a 1,4 non acceden á axuda.
2. Propoñer a concesión de 80 axudas ás universidades do SUG que contraten aos solicitantes dunha praza do Programa María Barbeito (anexo I da orde de convocatoria do 3 de agosto de 2007) que se relacionan no anexo I desta resolución.
3. Propoñer unha lista de espera para, de ser o caso, determinar posibles substitucións, cos solicitantes que se relacionan no anexo II desta resolución.
Na súa virtude, e atendendo á proposta elaborada pola comisión de selección establecida no artigo 9 da Orde do 3 de agosto de 2007 (DOG nº 157, do 14 de agosto), esta Consellería de Innovación e Industria,
RESOLVE:
Primeiro.-Concederlle as correspondentes axudas ás universidades do SUG que contraten os candidatos seleccionados que se relacionan no anexo I desta resolución, coa seguinte distribución por universidade:
Ver referencia pdf "24900D006P060.PDF"
Segundo.-Establecer unha lista de espera para, de ser o caso, determinar posibles substitucións cos solicitantes que se relacionan no anexo II desta resolución.
Terceiro.-As solicitudes que non figuran relacionadas no anexo I desta resolución e que foron admitidas para participar nesta convocatoria, enténdese que quedan denegadas por non ter acadado a puntuación mínima de 1,4 puntos establecida pola comisión de selección para serlle concedida a axuda ou figurar na lista de espera establecida para, de ser o caso, determinar posibles substitucións.
Cuarto.-As 80 axudas concedidas financiaranse con cargo á aplicación orzamentaria 10.02.561B.444.0 dos orzamentos xerais da Comunidade Autónoma de Galicia para os anos 2007, 2008 e 2009, segundo corresponda, coa distribución que se indica na táboa seguinte, considerando como data de inicio dos contratos o 28 de decembro de 2007:
Ver referencia pdf "24900D006P060.PDF"
Quinto.-Formalización e duración dos contratos.
1. Publicada a resolución no DOG, as institucións e entidades beneficiarias procederán á contratación dos candidatos seleccionados para os seus organismos mediante a formalización de contratos de traballo en prácticas ou, no seu defecto, de contratos laborais de acordo co que establece o texto refundido do Estatuto dos traballadores, aprobado polo Real decreto lexislativo 1/1995, do 24 de marzo. Nos contratos deberá facerse referencia expresa a:
a) Ao seu financiamento con cargo ao Programa María Barbeito da Consellería de Innovación e Industria da Xunta de Galicia e ao seu cofinanciamento polo Fondo Social Europeo.
b) Data de incorporación efectiva do beneficiario ao seu posto de traballo.
c) A retribución bruta anual, lugar de prestación de servizos do beneficiario e a duración do contrato.
2. A duración dos contratos será dun máximo de dous anos, que se desenvolverá nas datas que se indiquen na resolución de adxudicación, e que terán que ser entre o día 28 de decembro de 2007 e o 31 de decembro de 2009.
3. A contratación dos candidatos seleccionados deberá levarse a cabo na data prevista no punto cuarto desta resolución de adxudicación.
4. No caso de beneficiarios non nacionais que, por razóns de permiso de traballo, non se poida producir no prazo establecido no punto anterior, os contratos deberán asinarse nun prazo máximo de 3 meses, e a súa duración estenderase entre a data de sinatura do mesmo e o 31 de decembro de 2009.
Sexto.-O pagamento das axudas pola Consellería de Innovación e Industria ás institucións ou entidades beneficiarias realizarase do modo seguinte:
1. Un primeiro pagamento do período do ano 2007, unha vez que as institucións ou entidades beneficiarias certifiquen a sinatura dos contratos. O dito período empezará a computarse na data de sinatura do/s correspondente/s contrato/s, que terá que ser o día 28 de decembro do 2007.
2. Tres pagamentos de periodicidade semestral, (correspondentes ao ano 2008 e 1º semestre do ano 2009), que se realizarán tras a certificación das institucións ou entidades beneficiarias na que conste que se realizaron os pagamentos correspondentes ao semestre ou período anterior e a relación nominal dos contratos en vigor no momento de realizar a certificación.
3. O pagamento do último trimestre ou do último período correspondente ao ano 2009 queda pendente ata a xustificación da finalización da acción, acompañada da declaración complementaria de axudas indicada no punto d) do artigo 13 (Obrigas dos beneficiarios) das bases xerais da orde de convocatoria do 3 de agosto de 2007.
Sétimo.-A inobservancia por parte das institucións ou dos solicitantes beneficiarios de calquera das bases establecidas na orde de convocatoria do 3 de agosto de 2007 (DOG nº 157, do 14 de agosto) suporá a perda do dereito a percibir a axuda correspondente.
Oitavo.-Contra esta resolución, que esgota a vía administrativa, poderá interpoñerse, potestativamente, recurso de reposición perante o conselleiro de Innovación e Industria no prazo dun mes contado a partir do día seguinte ao da publicación desta resolución no Diario Oficial de Galicia ou, directamente, recurso contencioso-administrativo perante a Sala do Contencioso-Administrativo do Tribunal Superior de Xustiza de Galicia, no prazo de dous meses contados desde a mesma data.
Santiago de Compostela, 19 de decembro de 2007.
P.D. (Orde 31-1-2006, DOG nº 24, do 3 de febreiro)
Emilio Nogueira Moure
Secretario xeral da Consellería de Innovación
e Industria
Ver referencia pdf "24900D006P060.PDF"